Sieviešu Nacionālā basketbola asociācija

Sieviešu Nacionālā basketbola asociācija (), saīsināti WNBA, ir viena no vadošajām sieviešu basketbola līgām pasaulē (līdztekus Eirolīga). To izveidoja , bet pirmā sezona bija 1997. gadā. Šobrīd WNBA ir 12 komandas: 6 Austrumu un 6 Rietumu konferencē, kaut gan sākumā līgā spēlēja tikai 8 komandas, bet līgas vēsturē kopā tādas ir bijušas 18. Veiksmīgākās komandas WNBA pastāvēšanas vēsturē ir Hjūstonas "Comets", Minesotas "Lynx" un Sietlas "Storm", kas četras reizes ir izcīnījušas čempiones titulu.

WNBA regulārā sezona norit no maija līdz augustam, tās laikā katra komanda nospēlē 34 spēles. Katras konferences 4 labākās komandas iekļūst play-off turnīrā, kas sākas septembrī. Izslēgšanas spēļu sērijas tiek izspēlētas līdz vienas komandas divām uzvarām, bet WNBA finālsērija līdz trim uzvarām. Gados, kad notiek vasaras olimpiskās spēles, WNBA ir mēneša pārtraukums, lai spēlētājas varētu pārstāvēt nacionālās izlases olimpiādē.

Pēc līdzības ar vīriešu NBA turnīru notiek arī citi ikgadējie WNBA pasākumi — WNBA Visu Zvaigžņu spēle (jūlijā) un WNBA drafts.

WNBA ir spēlējušas trīs Latvijas basketbolistes: Zane Tamane — Vašingtonas "Mystics" 2006. gadā un Fīniksas "Mercury" 2012. gadā un Anete Jēkabsone-Žogota — Konektikutas "Sun" 2009. un 2010. gadā un Fīniksas "Mercury" 2014. gadā ("Mercury" sastāvā kļuva par WNBA čempioni), kā arī Kitija Laksa 2025. gadā, kas arī pārstāvēja "Mercury", sasniedzot WNBA finālsēriju.

WNBA draftā ir izvēlētas četras latviešu spēlētājas. 2004. gadā ar 31. numuru Indiānas "Fever" izraudzījās Ievu Kubliņu, 2006. gadā Detroitas "Shock" ar 35. numuru draftēja Zani Teilāni, bet 2011. gadā Losandželosas "Sparks" ar 29. numuru draftēja Elīnu Babkinu. 2020. gada WNBA draftā par visu laiku visaugstāk draftēto latviešu spēlētāju kļuva Kitija Laksa, kuru Sietlas "Storm" izraudzījās ar kopējo 11. numuru pirmajā kārtā.

 Komandas 
 Konference Komanda Pilsēta Arēna Pievienojas WNBA Austrumu konference Atlantas "Dream" Atlanta, Džordžija Philips Arena 2008 Čikāgas "Sky" Rozmonta, Ilinoisa Allstate Arena 2006 Konektikutas "Sun" Unkasvila, Konektikuta Mohegan Sun Arena 1999 Indiānas "Fever" Indianapolisa, Indiāna Bankers Life Fieldhouse 2000 Ņujorkas "Liberty" Ņujorka, Ņujorka Madison Square Garden 1997 Vašingtonas "Mystics" Vašingtona Verizon Center 1998 Rietumu konference Dalasas "Wings" Ārlingtona, Teksasa College Park Center 1998 Losandželosas "Sparks" Losandželosa, Kalifornija Staples Center 1997 Minesotas "Lynx" Mineapolisa, Minesota Target Center 1999 Fīniksas "Mercury" Fīniksa, Arizona Talking Stick Resort Arena 1997 Lasvegasas "Aces" Lasvegasa, Nevada Michelob Ultra Arena 1997 Sietlas "Storm" Sietla, Vašingtona KeyArena 2000

 Atsauces 

 Skatīt arī 
 Nacionālā basketbola asociācija

 Ārējās saites 
 WNBA oficiālā mājaslapa 

Kategorija:Basketbola līgas